
GYNAECOLOGIAM. 


Oam  sexum  foemineum  cum  virili  comparamus,  eumque 
tum  respectu  anatomico,  quum  physiologico  et  pathologico 
perscrutamur;  facile  deprehendimus  organismum  mulie- 
brem peculiariter  conformatum  proprio  apparatu  organo- 
rum instructum  esse,  qui  in  certos,  et  ad  sphaeram  repro- 
ductionis  spectantes  fines  consequendos  destinatus  est. 

Observabimus  item  non  modo  structuram  organicam 
diversarum  partium  differentem,  verum  et  functiones  orga- 
nico-vitales  in  hoc  sexu  essentialiter  modificatas  esse  (seu 
differentiam  deprehendimus  physiologicam. 

Ex  hac  diversitate  structurae  anatomicae,  indeque 
pendentis  modificationis  physiologicae  liquet  sexus  hujus 
fatum ; juxta  quod 

a)  Foemina  specialibus,  atque  propriis  destinata  est 
morbis,  qui  idcirco  nomen  morborum  sexualium  «ibi  vindi- 
caverunt, siquidem  in  apparatu  sexuali,  hnjusque  functio- 
nibus radicati,  huic  exclusive  competant  sexui:  cum  vero 
in  diversas  vitae  sexualis  periodos  cadant,  hinc  morbi  vir- 

giniim,  mulierum  nuptarum,  gravidarum  (seu  praegnan- 
tium) puerperarum,  lactantium,  effoetarum  (seu  vetularum) 
jam  ab  antiquis  non  absone  nuncupabantur. 

b)  Apparet  praeterea  , quod  ii  quoque  morbi , qui 
ceteroquin  utrique  sexui  communes  sunt , dum  foeminam 
invadunt,  peculiarem  acquirant  indolem,  et  characterem 
multum  saepe  diversum  ab  eo,  quem  in  viris  sortiuntur; 
quod  porro  certae  morborum  species  jam  ob  organisatio- 
nem  distinctam  , jam  ob  vitae  genus  per  leges  sociales  foe* 
mellis  impositum,  atque  a nostro  toto  coelo  diversum ; 
jam  denique  ob  enormem  apparatus  genitalis  mulierum  in 
omnem  vitam  tam  physicam,  quam  psychicam  et  moralem 
influxum  multo  frequentius  occurrant  hic,  quam  in  viris;  et 
haec  est  differentia,  quam  in  hoc  sexu  invenimus  patho- 
logica. 

Juxta  hanc  Gynaecologia  quatenus  ea  morbos  per- 
tractat, ac  scrutatur  mulierum,  longe  majorem  sibi  vin- 
dicat ambitum,  complectitur  namque  non  modo  morbos 
ita  dictos  sexuales,  verum  insuper  omnes  reliquorum  mor- 
borum in  hoc  sexu  differentias  et  modificationes. 

Hic  nihilominus  ex  respectu  temporis  et  adjunctorum 
genera  lia  tantum  de  vita  mulierum  tum  physica  quum 
psychica  paucis  adumbrare  iutendo. 


Consideratio 

i 

Anatomico  - physiologica  et  pathologica. 


Caput  primum . 

A. 

C^uae  sit  constitutio  et  forma  organorum  sexualium  in 
muliere,  ex  anatomicis  jam  innotuit , ita  quoque  nosci- 
mus ex  physiologicis  singularum  partium  et  proportio 
nem,  et  habitum;  e.  g.  Staturam  foeminae  in  genere 
humiliorem,  caput  minus  voluminosum  magis  rotunda- 
tum, physiognomiam  apertam,  cum  minori  tamen  ac  in 
viris  expressione,  truncum  longiorem,  inprimis  in  'er- 
tebris  colli;  et  lmnboruin , extremitates  inferiores  brevi- 
ores , thoracem  angustiorem  , abdomen  latius , amplius, 
plenius,  pelvim  majorem,  cava  ejus  ampliora , et  minus 
quam  in  viris  compressa , ob  vertebrarum  lumbalium  al- 
titudinem corpus  esse  in  genere  gracilius , truncum  pyra 
midi  comparandum,  cujus  basis  in  pelvi,  apex  in  thora- 
ce continetur , ossa  tenuior^  et  minus  compacta,  pro- 
minentiis et  asperitatibus  parum  notabilibus  obsita , mus- 
culos minus  torosos  esse  et  debiliores , et  ob  textus  cel- 
lularis sub  cute  copiam  minus  apparentes , adipem  albio- 
rem,  cutem  teneriorem  et  candidiorem,  et  ut  vasis  ca- 
pillaribus ditiorem,  ita  pilis,  si  capillos  excipias  pauperi- 

orem,  tandem  contextum  partium  omnium,  atque  sub- 
stantiam laxiorem  et  molliorem  esse  itidem  constat. 

Proprietatibus  his  physicis  notabiles  iiinituntur  rela- 
te ad  vitam  animalem  modificationes;  et  quidem  sensibi- 
litatem , irritabilitatem,  et  reproductionem  pro  supremis 
vitae  animalis  manifestationibus  in  sensu  latiori  sumen- 
tes momentosam  ubique  detegimus  inter  foeminam  et  vi- 
rum diversitatem ; e.  g.  relate  ad  sensus  externos  vix 
negari  potest  hos  apud  foeminam  acutiores , et  subtili- 
ores in  genere  esse ; sic  cutis , vasis  et  nervis  copiosis 
referta ; et  nonnisi  tenui , atque  nuda  obtecta  epidermide 
tactum  et  sensum  admittit  utique  acutiorem , quam  illa 
durior,  et  hirsuta  viri,  hinc  magna  foeminae  erga  frir 
gus  receptivitas,  hinc  vestimentorum  mollium  calorem 
foventium  necessitas  , ita  cum  gustu  evenit;  qui  blandi- 
ores magis,  ac  dulces  expetit  cibos;  ita  cum  olfactu, 
multos  abhorrente  odores  viris  J caeteroquin  gratos;  ita 
cum  reliquis  auditu,  visu,  facilius  sono,  luce  fortiore 

laedendis , ubique  magua  receptivitas , minor  reagendi 
potentia. 

Longe  major  relatQ  ad  sensum  internum  et  in  spe- 
cie relate  ad  dotes  intellectualas  zt  morales  observatur 
differentia ; in  foemina  facultas  sensitiva  eminet  super 
intellectualem , in  viro  haec  super  illam , ut  adeo  in  vi- 
ta morali  mas  per  intellectum,  foemina  per  sensus  suos 
magis  regatur.  Sic  e.  g.  dum  vir  libere  mentem  colit, 
artes  exercet , in  senatu  sedet , aut  impavidus  et  acer 
pericula  quaerit ; seriisque  laboribus  orbem  sibi  subju- 
gare, et  sublimi  vertice  sidera  ferire  pergit:  pavida  foe- 
mella  domi  suae  solers  curis  aliis,  atque  longe  mitio- 
ribus angitur  , angitur  tamen , namque  amare , et  sexui 
fortiori  complacere , est  summa  ejus  a teneris  oblectatio 
et  unicum  desiderium ; ad  quod  assequendum  omnes  ejus 

concentrantur  vires , et  facultates  ; et  reipsa,  formae  ve- 
nusta*, cum  virium  physicarnm  imbecillitate,  ingenii 
alacritas,  blandities , modestia,  judicii  acies,  sensus 
justi  ac  decori  subtilissimus  non  minus,  ac versutilitas, 
et  astutia , pervicacia , mutabilitas  , animi  levitas  , et  re- 
liquae tam  bonae,  quam  malae  dotes , quibus  enaturae  in- 
itituto  foemina  prae  viro  pollet , sunt  totidem  arma  ad 
destinationem  suam  assequendam , scilicet  ad  virum  li- 
cet fortiorem  conquirendum. 

Ex  eodem  hoc  facultatis  sensitivae  in  foemina  prae- 
dominio  explicatur;  cur  voluntas  ejus  tam  infirma,  ani- 
mus adeo  mutabilis,  ac  in  omnia,  seu  bona,  seu  mala 
tam  proclivis  cur  fortitudo  animi,  atque  constantia  mul- 
to rarior  hic  , ac  in  viris  : determinatur  quippe  voluntas 
foeminae  fere  semper  per  impressiones  sensuales  forinse- 
cus illatas , et  vix  unquam  per  judicium  sanae  rationis. 
Ratiocinium,  et  profundior  rerum  lustrato , atque  scru- 
tinium eis  denegatum  videtur;  et  quemadmodum  compa- 
gis corporeae,  atque  virium  physicarum  debilitas  eas  a 
gymnasio  et  hypodromo  arcent , ita  virium  intellectuali- 
um inferioritas  porticum  eruditorum  subire  easdem  ve- 
tant tamquam  inhabiles  ad  severiora  ingenii  molimina- 
ut  sunt ; speculationes  abstractae  metaphysicae,  mathe- 
maticae, juridicae,  id  quod  non  educationi , non  vitae  ge- 
neri a nostro  toto  coelo  diverso  quis  adtribuat , verum 
sexualitati  pure  adscribatur  oportet;  certe  pauca  quae 
contra  hanc  sententiam  adduci  possent  exempla  exceptionis 
adinstar  deserviunt,  veritatemque  asserti  confirmant  potius 
quam  infirmant,  — producta  enim  quae  exstant  ingenii  foe- 
minei  litteraria  debilitatem  genitricis  suae  in  omni  mani- 
festant pagella.  Ast  artes  quod  concernit  liberales , ut 
sunt:  musica,  pictura,  poesis,  ars  miwiea,  saltatoria, 
has  ad  genium  earum  spectare  admittimus,  licet  et  in 

his  earum  productis  profunditas  et  robur  fere  semper 
desideretur.  Vivida  omnino  eit  in  hoc  sexu  facultas  i» 
maginandi,  facile  excitatur,  cito  abripitur,  et  rapide* 
sed  non  in  altum  volat. 

Alacritaa  haec  imaginationis  etiam  in  vitam  earum 
moralem  et  physicam  transmigrat,  eas  inconstantes  , cre- 
dulas mutabiles,  et  iniquas  saepe  reddendo,  et  in  sex-* 
centos,  quos  eis  tam  crebro  objicimus  errores  impellit,  qui 
prout  summa  saepe  gaudia,  ita  acerbas  lacrymas  in. 
diem  consciscunt. 

B 

magna  hac  systematis  nervosi  versatilitate  explica-- 
mus  frequentiam  nevrosium  in  mulieribus,  non  conside- 
ratis illis , quae  e systemate  promanant  uterino,  huic  ad- 
scribendam  puto  summam  receptivitatem  in  ideas  quascun- 
que, etiam  si  absurdissimas,  quibus  versuti  deceptores 
earum  mentem  adeo  circumvenire , atque  obscurare  va- 
lent; hinc  est,  cur  foeminae  toties  extasi  laborent,  et 
nitro  quam  fas  sit  saepe  abripiantur  enthusiasmo  tam  re- 
ligioso , quam  politico  et  morali ; cur  sibillae,  divinatnV 
ces,  sagae  incantatrices,  veneficae  mulieres  sint ; cur  de- 
nique medicastris,  dummodo  formam  medici  externe  prae- 
seferant,  tam  facile,  tamque  pertinaciter  adhaereant;  et 
cur  virum  caeteroquin  strenuum,  cultum,  et  probum  , ob 
negligentiam  formae  exterioris,  aut  ob  praetervisarn  vel 
semel  in  re  levissima  attentionem  iis  debitam  tam  gravi- 
ter inculpent,  et  saepe  dedignatione  implacabili  prose- 
quantur. 

Debilitas  haec,  nec  non  irritabilitas  in  sphaera  sen- 
sibilitatis  foeminae  pari  passu  cum  subtilitate  sensus  inter- 

ni  procedit ; ut  adeo,  velut  sensus  externi  foeminae,  vi- 
rorum asperiores  sensus  subtilitate  saa  praeveniant,  ita 
sensus  internus  earum  acumine , prae  rudiore  virorum 
multum  excellit;  atqne  hinc  resultant  non  modo  blandae, 
sed  et  egregiae  illae  animi  dotes  sexui  huic  exelusive  a na- 
tura donatae,  quae  ni  educatione  et  exemplis  depraventur; 
sexum  hunc  et  carum,  et  utilem  et  affabilem  nobis  red- 
dunt. Observare  namque  est  sensa  et  judicia  ejus  in  re- 
bus quotidianis  sphaeram  intellectus  ejus  haud  superanti- 
bus et  subtiliora  , et  accuratiora  esse , videmus  eas  in- 
stinctu quodam  infallibili  duci  ad  dignoscendum  quod  ae- 
quum, justum  et  honestum  est;  fit  ita,  ut  multa,  quae 
in  vita  sociali  conscientiam  viri  quotidie  praetereunt,  foe- 
mineam  raro  effugiant,  hac  ratione  sup*  rioritatem  quam- 
dam, si  non  dominium  foemina  prae  viro  suo  adipiscitur; 

■ — huic  tandem  debetur  excelsa  quoque  animi  dos — mi- 
sericordia, qua  in  egenos,!  adflictos  ut  infantes,  in- 
firmos, et  omnis  generis  calamitosos  tam  nobili  ferun- 
tur enthusiasmo;  ast  prout  magna  haec  sensus  interni  re- 
ceptivitas , et  exaltatio  foeminam  proniorem  reddit  ad 
dira  quaeque  sacrificia  ferenda,  et  miram  saepe  virtutis 
culturam  prosequendam , ita  ex  adverso  si  male  directa 
sit,  eam  procliviorem  reddit  ad  turpissima,  scandala  et 
crudelissima  facinora  perpetranda. 

Ex  his  eaeleroquin  rite  expensis  patet  systema  ner- 
vosum foeminae  in  omnibus  suis  manifestationibus  tam  in- 
tellectualibus, quam  moralibus,  ab  illo  virorum  notabi- 
liter differe,  et  vitam  quodammodo  aliam,  atque  propri- 
am vivere,  Polaris  haec  differentia  utriusque  sexus  ne- 
cessaria omnino  videtur,  ut  vir,  et  foemina,  unum  effi- 
ciant totum  morale,  ut  unus  sine  alia  existere  nequeat, 
ut  sic,  quasi  quod  uni  deest,  alter  id  suppleat,  et  er- 
ror unius,  alterius  compensetur  virtute,  et  vicissim  ; at- 

que  sic  aretus  ille  , quem  natura  ad  exequendum  genera- 
tionis scopum  voluit  nexus  in  specie  nostra  perennet. 

Haec  circiter  de  vita  psychica  muliarum 

Quoad  reliquas  vitae  animalis  functiones  pauciores 
nobis  ocurrunt  differentiae.  Sicob  compagem  osseam , ar- 
tusque minores  etiam  vires  musculares  minores  esse  o- 
portet.  Major  pelvis  latitudo  femoribus  aliam,  impertitur 
directionem,  et j gressum  foeminae  modificat;  eum  mi- 
nus validum , minus  securum , atque  durabilem  reddit. 
Ob  toracis  minorem  amplitudinem  pulmones,  et  cor  mino- 
ra sunt.  Larynx  et  trachea  angustior , hinc  vox  una  oc- 
tava communiter  altior,  et  minus  aspera,  atque  fortior; 
Lingua  magis  volubilis,  respiratio  citatior,  pulsus  non 
ita  magnus,  et  celerior  ac  in  viris,  hinc  et  circulus  hu- 
morum velocior  occurrit,  Systema  vasorum  inprimi*  abdo- 
minalium egregie  evolutum.  Sanguis  minus  de  fibrina, 
plus  de  sero  continet.  Incrementum  corporis  atque  singu- 
lorum organorum  evolutio  multo  citius  suam  assequitur  me- 
tam. Puella  pubeseit  anno  ll  — 14  usque;  puer  a 14  — 
ad  18  usque , nec  indiget  constitutio  corporis  foeininei 
utique  infirmior,  atque  tenerior  longiori  tempore  ad  sur 
am  evolutionem , est  enim  mulier  respectu  corporis  sui  in- 
termedium quodammodo  inter  virum  perfectum,  et  in- 
fantem perficiendum.  Tandem  relate  ad  temperamentum 
perbibemus,  quatvor  illa  cardinalia  organismi  humani 
temperamenta  in  foemina  minus  clare  se  manifestare  et 
quantumvis  omnes  foeminae  unius  ejusdemque  temperiei 
haud  sint , uniuscujusque  temperamentum  tamen  indivi- 
duale  de  charactere  sexuaiitatis  tantum  participat,  ut 
per  hunc  constans  quidam,  et  indelebilis  typus  enascatur 
sexui  huic  ingeuitus  , relate  ad  quem  major  vulgo  inter 
foeminas  occurrit  analogia,  quam  inter  viros;  etenim 
longe  major  - fortiorque  est  reactio , et  influxus  appara- 

tus  genitali,  in  organismum,  et  vitam  mulierum  quam 

sit  in  illum  virorum.  Sexualia  destinatio  viri 

cundare,  quod  sat  brevi  absolvitur  negotio. 

vior  est  foeminae  destinationem  suam  adimplentis  tunctio 
in  omnes  reliquaa  tam  vitae  animalis,  quam  vegetativae 
functiones  perquam  atrenue  influena. 


Tandem  ultimam  vitae  animalia  functionem  somnum  con- 
siderantes  dicimus:  ob  majorem  organismi  teneritudinem, 
et  psyches  alacritatem  etiam  somno  foemmas  saepius  indi- 
gere , cujus  necessitatem  reipsa  frequentius  experiuntur. 
Somnus  interim  non  est  ita  profundus  nec  ita  durabi- 
lis, ut  in  viris  esse  consvevit,  et  somniis  perquam  di- 
versis pertextus,  hinc  quoque  major  in  foemims  in  som- 
nambulismum observatur  , et  explicatur  dispositio  , qui  et 
Jam  per  influxus  externos  saepe  nimis  facile  inducitur; 
nec  ignoramus  sexum  hunc  eminentissima  pro  magnetis* 
mo  animali  praebere  substrata. 


c. 

v ...  * / , > 

Nec  minor  quoad  tertiam  vitae  organicae  manifesta* 
tionem  seu  reproductionem  occurrit  inter  utrumque  se- 
xum differentia ; organa  quippe  digestionis  ut  e.  g.  den  - 
tes, de  quibus  paria  ultima  saepe  vacant,  — musculi 
masticationem,  deglutitionem  absolventes  generatim  de- 
biliores sunt,  — oesophagus  et  ventriculus  angusiior ,he- 
par  minus  voluminosum  ac  in  viris , hinc  et  fames  in  oe 
minis  minus  imperiosa,  crebrior  tamen  esse  consuevit 
appetitu  breviori  temporis  intervallo  recurrente,  jejuni 
orum  proinde  strictissima  per  foeminas  observantia  et 
mirabilia  quae  passim  audiunt  abstinentiae  exempla  nihil 

theoriae  nostrae  derogant  cmn  pathologicum  magis  qu»in 
physiologicum  foeminae  statum  respiciant.  Digestio  ita- 
que in  foernina  si  non  ita  foriis  ut  in  viro , alacrior  ni- 
hilominus est,  et  exactior;  etenim  de  pauciore  nutrimento 
fertiliorem  praeparat  chymum,  plus  chyli  largientem,  un- 
de certe  copia  major j sanguinis , et  humorum  huic  se- 
xui largita  explicatum  habet;  et  prout  assimilatio  major 
in  foernina  locum  habet,  ita  et  partium  amissarum  re- 
stauratio hic  multo  promptius  contingit;  ob  hunc  finem 
certe  est,  ut  systema  vasorum  capillarium  inprimis  lym- 
phatiorum hic  evolutum  magis  sit,  et  haec  evolutio,  atque 
prae  reliquis  systematibus  praedominium  efficit , ut  hoc 
quoque  systema  prae  alio  frequetius  morbis  horripia  ur, 
et  cur  scrofulosis,  indurationes  carcinomota , fiuores, 
exsudationes , exanthemata  saepius  omnino  in  foernina, 
quam  in  viris  occurrant;  — cur  constitutio  athmosphaerae, 
aut  anni  tempestas  humida,  frigida  sanitati  foeminarum 
prae  virorum  magis  inimica  sit,  — cur  aestate,  aut  sub 
zona  torrida,  et  sicca  minus  periclitentur  quam  viri,  ? — 
Partes  namque  humidae  in  corpore  foeminae  multum  e- 
xuberant  solidas;  hinc  humiditas,  et  mollities  ad  praeci- 
puas organismi  foeminei  qualitates  spectant;  velut  sicci- 
tas, et  formae  asperitas,  corpus  designat  virile,  nec  se- 
cus; producta  enim  asaimiiationis  in  foernina  nunquam 
eum  attingunt  perfectionis  gradum,  quem  in  viro  conse* 
quhtur,  in  quo  circurmcripta  inagis  occurrit  reprodu- 
ctionis  facultas,  altius  tamen  modificata  est,  indolem  ani- 
malisationis  adeptae  perfectius  retinens;  hinc  est;  quod 
mucus  , aut  adeps , producta  scilicet  animalia  inferioris 
ordinis  largius  in  foeinkiis  occurrant,  ac  in  viris;  quod 
cellulosa  laxior  in  iis  sit,  quam  in  his;  quod  viri  rarius 
pinguescant , et  fere  nunquam  sine  labe  virium  vitalium 
pregressa,  fereque  semper  cum  manifesto  virilitatis  suae 

detrimento  hoc  occurrit ; conditiones  enim  illae  quae  foe- 
minas  pinguescere  faciunt,  in  viris  sanis  plethoram  po- 
tius cum  energiae  vitalis  exaltatione  progignunt,  seu  dis- 
positionem inflammatoriam,  imo  saepe  ipsam  inflammati- 
onem. Non  sequitur  tamen  hinc  pinguedinem  in  sexu  al- 
lero frequentius  occurrentem  ad  statum  ejus  normalem 
pertinere , neque  omnino  credimus  majorem  adipis  in 
quocunque  corpore  accumulationem  morbosam  non  esse ; 
sed  hoc  solum  indigitare  adnitimur , quod  major  sit  or- 
ganismo communis  erga  res  externas  — seu  stimuli  sint, 
seu  nutrimenta  rereptivitas,  ob  quam  alimenta  quoeque  in 
sphaeram  ejus  delate , hic  quidem  digeri , digesta  accu- 
mulari, nequaquam  tamen  ita  perfecte  assimilari  solent, 
ut  in  corpore  viri  intaminati  id  fieri  videmus ; in  quo  prae- 
cipuus facultatis  reproductivae  nisus,  atque  ultimus  sco- 
pus  is  est;  ut  partes  - corporis  pelficianlur,  aut  perfectae 
jam  in  sua  conserventur  integritate,  et  harmonico  con- 
sensu , omnia  vero  superflua , aut  peregrina  ab  eo  arce- 
antur; ipsae  genitalium  functiones  suo  tempore  in  juvene  ap- 
parentes in  hunc  solummodo  scopum  a natura  directae  vi- 
dentur. Limites  proin  multo  strictiores  reproductioni  po- 
siti sunt  in  viro,  quamobrem  corpus  quoque  ejusdem  ar- 
retos  magis,  ac  defiuitos  tuetur  limites.  Alia  relate  ad 
haec  est  individualitas  foeminae  enimvero  a nativitate  m- 
que  amos  pubertatis  communis , et  eadem  est  utriusque 
sexus  quoad  vegetationem  indoles  ; omnis  virium  vitalium 
nisus  unice  ad  normalem  corporis  evolutionem,  et  per- 
fectionem individualem  directus  est,  utprimum  puer  at- 
que puella  annos  egrediuntur  pubertatis,  alia , atque  di- 
versa erit  vita  utriusque  vegetativa,  ibi  meram  partium 
efformatarum  couservationem,  et  incolumitatem  , hic  prae- 
ter corporis  conservationem  et  incolumitatem  etiam  novae 
speciei  productionem  provida'  molitur  natura : in  corpore 

quippe  foeminae  perfecte  evoluto  videmus  apparatum  ge- 
nitalem separatum  systema  constituere  onganorum  , quo- 
rum functiones  minus  in  corporis  integritatem , quam  po- 
tius in  alterius,  novi  scilicet  individui  productionem  di- 
rectae sunt;  ast  cum  systemata  haec  organica  sexualia 
pro  se  sola  haud  suffiiciant,  ad  proferenda  hujusmodi  pro- 
ducta necesse  e*t:  ut  iu  ipso  processu  vitali  cujuslibet 
foeminae  ingenita  sit  vis  hujusmodi,  quae  vis  propagati- 
va,  genitrix  et  formativa  passim  audit,  cujus  eradiatio 
nova  constituit  individua , quae  clarissime  se  nobis  mani- 
festat in  peculiari  vita  typica  apparatus  sexualis  foeminae. 
Hinc  certe  explicatum  habet  secretio,  et  excretio  sangui- 
nis menstrua  in  muliere,  seu  periodica  nisus  propagati- 
vi  manifestatio , nec  non  salutaris  pro  aliquo  tempore  de- 
rivatio , hinc  enormes  illae  uteri  ad  excludendum  foetum 
vires  ; — hinc  nutritionem  germinis  foecundati,  tam  mag- 
nam materiae  plasticae  quantitatem  exposcentis,  hinc  an- 
dein  nobilissimae  ad  nutriendum  gnatum  lymphae  per  mam- 
mas secretae  consistendam  explicamus , et  cur  copiosa  haec 
atque  ingens  materiae,  et*virium  vitalium  profusio  absque 
omni  plane  integritatis  physicae  detrimento  quin  imo  cjjim 
emolumento  contingat.  Ex  his  itaque  facile  intelligimus 
vitam  foeminae  vegetativam  unicam  licet,  duplici  tsy,  ,t( 
absolvi  sphaera;  quarum  altera  cum  nostra  coincidit,  et 
existentiam  ejus  individualem  amplectitur,  altera  sexu- 
alem ejus  moderatur  activitatem. 

Summa  vitalitatis  seu  activitatis  organicae  viri  extror- 
fcum  directa  est,  et  in  strenuo  cum  mundo  externo  exis* 
tit  conflictu,  quem  receptivitas  minor,  et  reactio  fortior 
ac  constantior  comitantur.  In  foeminis  quo  major  recepti- 
vitas , assirailandi  atque  producendi  vis : eo  minor  et  de- 
bilior est  reageudi  potestas ; quod  tamen  de  sphaera  seu 

vita  sexualitatis  ejusdem  intelligere  nefas  est ; vita  nam- 
que mulieris  est  intenisive  reipsa  fortior,  illa  viri  magis 
extensiva  est.  Vir  superfluum  virium  suarum,  et  facul- 
tatum , in  mundum  dirigit  externum  ad  producta  tam  phy- 
sica , quam  intellectualia  in  lucem  ferenda,  mulier  super- 
fluum activitatis  suae  vitalis  i«  se  concentrat,  atque  re- 
condit; ut  inde  novum  procrearet  suae  speciei  surculum. 
Tertia  itaque  vitae  manifestatio  seu  facultas  vegetativa, 
in  muliere  palmam  reliquis  praeripit , et  illain  viri  una 
superat  sphaera.  Quod  reliquas  attinet  muliebris  organis- 
mi functiones,  ut  sunt : secretiones,  excretiones  e.  g# 
cutis  et  organorum  uropoeticorurn , dicirnus : has  in  ge- 
nere esse  pauciores,  sic  rarius  et  multo  minus  sudat  foe- 
mina,  ac  vir;  sudor  ejus  odoris  acidiusculi , pleruu  - 
que  urinam  rarius  mittit,  et  pauciori  relative  quantitate. 
In  oles  urinarum  mitior  est  non  ita  substantiosa  ac  in  vi- 
ris, sed  albior,  limpidior,  et  salibus  minus  inpraegna- 
ta , inde  etiam  minor  dispositio  sexus  hujus  ad  lythia- 
sim  explicari  potest,  idque  eo  afoitiori,  quod  si  quis 
etiam  in  vesica  foeminae  formari  incipiat  calculus ; is 
oh  breviorem,  rectiorem,  et  ampliorem  urethram  facilius 
an* e majorem  sui  eflormationem  eliminari  potest.  Summi 
. ique  momenti  pro  muliere  secretio  , atque  excretio , nec 
non  propria  atque  individua  organismo  ejus  sunt  catame- 
nia  aliter  fluxus  menstruus  , menstrua,  menses. 

Caput  secundum. 

Observationes  quaedam  in  Pathol.  et  Therap.  sexus 

sequioris. 

Ob».  1.  Proprii  virium  vitalium  tenon  s in  foeinina 
tum  relate  ad  vitam  organicum,  tum|  animalem  hactenus 

considerati  nobis  morbos  sexus  hujus  rationaliter  inda- 
gantibus praelucere  ubique  debebunt,  et  in  adornanda  the- 
rapia praesto  esse,  vita  namque  in  statu  sano  aliter  consti- 
tuta , etiam  dum  a norma  deflectit , seu  morbosa  evadit» 
aliter  deflecteie,  aliter  constit  uia  esse  debebit ; hoc  est: 
diversitas  physiologica,  diversitatem  pathologicam  nos 
admittere  jubet. 

Obs.  2.  Indi vidualilas  sexualis  fo«  minae  plurimas  con- 
stituit morborum  complicationes,  et  compositiones,  sic 
in  specie  omnis,  et  quiscunque  morbus  in  foemin»  , qui 
longius  excurrit,  cum  functionibus  illius  sexualibus  fere 
semper  in  relationem  venit  mutuam,  seu  quod  idem  est, 
complicatus  evadit;  complicatio  haec  diversa  est  pro  di- 
versit/tfe  functionis  illius  sexualis,  cui  morbus  recte  su- 
pervenerat, frequentissime,  seu  brevissimo  intervallo  re- 
currens functio  sexualis,  est  secretio,  ac  excretio  men- 
sium; haec  itaque  etiam  frequentissime  cum  quovis  mor- 
bo fere  muliebri  in  collisionem  venit,  jam  supprimitur, 
tollitur,  alienatur,  profusa,  aut  parca,  aut  irregulari» 
redditur, 

Obs.  3,  Suppressio  nihilominus  secretionis  hujus  pe- 
riodicae occasione  morbi  cujusdam/  nequaquam  semper 
ut  morbosum  spectari  debebit  phoenomenon  , per  morbum 
namque  universalem  praesentem  vita  vegetativa  e.  g: 
digestio,  chyli-  et  sanguificatio  saepe  ita  languere  po- 
test, ut  humoris  vitalis  per  uteiykn  excernendi  hic  omni- 
no penuria  enascatur,  aut  esse  etiam  potest,  ut  energia 
vitae  sexualis  per  morbum,  nec  non  autocratiam  naturae 
in  sphaeram  vitae  individualis  abripatur,  et  exaltetur; 
atque  sic  dein  languor  et  suppressio  enascitur  oatameni- 
orum , quin  tamen  morbosa  haec  sit  metastasia,  quae 
nil  profecto  aliud  est,  quam  salutaris  sequela  morbi  u- 
niversalis. 

Obs.  4.  Si  conditiones  omne»  fluxum  menstruum 
sollicitantes  adfuerint,  et  hic  proximus  eruptioni  per  mor- 
bum quemdam  supervenientem  impeditur,  aut  in  suo  pla- 
ne cohibetur  fluxu,  tunc  sanguis  excernendus  una  cum 
nisu  plastico  aliam  acquirunt  directionem , et  retenta  in 
organismo  materiae  peregrinae  adinstar  agunt , reagunt- 
que,  potentian  efficiendo  novam  , quae  morbum  praesen- 
tem modificat,  alterat  ; — s u (quod  idem  est:  talia  pro- 
gignit phoenomena  , quae  ad  morbum  universalem  , *eti 
prothopaticum  secus  haud  spectant,  hunc  itaque  in  sexu- 
alem ponit  relationem  seu  complicationem.  Si  vero  con- 
ditiones defuerint  catamenia  sustentantes  : ut  in  cache- 
cticis, morbo  chronico  affectis  hoc  saepe  numero  est;  na- 
tura interim  ex  cnnsveludine  prisca  typum  suum  retinue- 
rit; sequetur:  ut  periodico  hoc  tempore  in  sphaera  se- 
xuali adsint  nisus,  et  molimina,  licet  irrita  plerumque 
et  imperfecta , statum  tamen  morbosum  praesentem  mo- 
lestant, faciemque  eju«  pro  tempore  immutant.  Saepe nb 
eamdem- — hanc  secretionis,  et  excretionis  in  utero  onn- 
svetudinem,  et  vitae  sexualis  praepotentiam  nec  per  gra- 
vissimos saepe  morbos  infringendam , catamenia  suam 
retinent  periodum,  licet  uil  prorsus  Mipperflui , atque 
excernendi  in  ' organismo  generetur  ca<  hectto.  Sequela 
complicationis  hu  usmodi  est  exhaustio  virium,  enerva- 
tio exinaniti».  Tandem  influxus  noxii  in  ipsa  genitalia 
agere,  et  functionem  hic  alienatam  producere  eo  recte 
tempore  possunt , quo  aliae  potentiae  morbificae  ita  in 
reliqua  influunt  organismi  atria,  ut  hio  alium  excitent 
processum,  et  quidem  simultanae  cum  priori;  tunc  duo 
in  organismo  uno  componuntur  morbi  et  quidem  diversi, 
Obs.  5 Quae  per  catamenia  frequentissime  in  fo- 
mina  enascuntur  morborum  complicationes;  etiam  per 


Ili 


20 


graviditatem,  partum,  puerperium,  et  lactationem  con- 
tingere possunt , eandem  prorsos  babehuntjj  explicatio- 
nem. 

Obs.  6.  Sexualis  foeminne  vita  non  modo  frequen- 
tes cum  morbis  constituit  complicationes,  verum  etiam 
in  pathogeniam  , decursum,  exitum  cnjuslibet  morbi  po- 
tenter influit,  et  quidem. 

1.  Relate  ad  originem  (seu  pathogeniam)  morbo- 
rum dicimus:  foe minam  in  genere  potentiis  inorbificis  et 
facilius  , et  frequentius  affici  ac  virum  , organismo  illius 
individuali  influxibus  externis  minus  fortiter  renitente. 
Hinc  videmus  mulieres  saepius  aegrotantes  et  talibus  fe- 
re succumbere  potentiis,  quae  viro  iisdem  exposito  pa- 
riim , aut  minime  saltem  nocent.  Facillima  est  haec 
morborum  genesis  in  foemina  praecipue  tunc;  dum  vita 
ejusdem  in  sphaera  sexuali  exaltata  occurrit  Inde  est : quod 
menstruantes  tam  facile  jam  refrigerio,  jam  incalescen- 
tia, palhemate  animi,  aut  alio  quocunque  errore  labe- 
factentur. Hinc  est : cur  gravidae  , (parturientes,  puer- 
perae ut  ut  integerrimae  toties  indigeant  ope  medica.  In- 
ierim licet  major  sit  organismi  foeminei  debilitas , et  mor- 
borum in  illo  lanta  sit  frequentia  : ut  jam  Helmontius  asse- 
rat : „foeininam  omnem  bis  pati  morbum*'  — licet  porro 
causa  minor  io  corpus  earum  agens  majores  inducat  ef- 
fectus, qui  ob  sensibililatenT  alacriorem  in  omnia  tam 'fa- 
cile se  repandunt  organismi  systemata;  — licet  porro  ne. 
vrosibus  , spasmis,  et  convulsionibus  crebrius  divexen- 
tur, vita  vero  uterina  in  omnis  vitae  animalis’  et  orga- 
nicae functiones  tam  potenter  influat , et  re.tgat : ut  cum 
Hypocrate  dicere  fas  sit:  „uterum  sexcentarum  aeru- 
mnarum, et  omnium  morborum  causam  indulgere“ ; ex 
bis  tamen  minime  sequitur  foeminam  in  omnem  morbo- 
rum , genus  nostrum  affligentium  speciem  aequali  pro- 

nitate  inclinare;  experientia  etenim  docet  non  raros  exi- 
stere  morbos,  ioprimis  c imaticos,  quibus  organismus  mu- 
liebris multo  fortius  resistit,  ac  ille  virorum;  in  illis  ve- 
ro affectionibus  morbosis  , quae  cum  vita  earum  sexuali 
in  relatione  et  nexu  sunt,  tantum  omnino  natura  mulie- 
bris tollere  valet,  quantum  energia  virilis  superando  ne- 
quaquam est.  Praeter  baec  etiam  diathesim  inflamma- 
toriam frequentius  in  lioc  sexu  occurrere  vix  dumtabi- 
mus ; si  digestionem  exactiorem,  haematogenesim  ala- 
criorem, cordis  item,  et  vasorum  irritabilitatem  majorem*» 
laticisque  vitalis  circulum  rapidiorem  expenderimus.  Pro- 
vida rerum  genitrix  natura  promanandae  hinc  ad  inflam- 
mationem dispositioni  occurrebat  quidem  , dum  appara- 
tui genitali  peculiares  injunxisset  functiones;  ubi  tamen 
e quacunque  causa  uaturae  occurritur  voluntati;  ubi  vi- 
delicet functiones  sexuales  aut  alterantur,  — aut  etiam 
ubi  justo  plus  earum  intenditur  activitas;  ibi  facile  se  o- 
mnino  explicat  nisus  ad  phlogoses  ; id  quod  triplici  iupri- 
mis  occasione  medico  practico  observare  licet:  nempe 
tempore  instantium  catamenioruni , dein  primis  con- 
ceptionis septimanis ; dum  exaltatus  nisus  plasticus  ob 
modicam  embryonis  consumtionem  minus  componitur, 
denique  post  absolutum  partum  in  iis  matribus,  quae 
ubera  natis  suis  denegant;  nisi  haemorrhagia  spontanea, 
atque  salutaris,  ma  rum  hoc  compensaverit  delictum. 
Tribus  his  vitae  sexualis  periodis  morbi  occurrentes  in 
ipsis  individuis  debilioribus,  cachecticis,  characterem  in- 
duere amei;t  inflammatorium.  Tandem  e motu  sanguinis 
celeriori,  vasorum  vero  teneritudine,  et  resistentia  minori, 
explicamus  majorem  haemorrhagiam,  et  profluviorum  in 
muliere  frequentiam. 

Z.  Non  absimili  modo  relate  ad  decursum  morborum 
occurrit  differentia,  equidem  sensibilitaa  facilius  commo- 


zz 


venda  propagationem  propensionis  morbosae  nimiopere 
accelerat,  consensum,  atque  sympathiam  vividissimam 
omnium  partium  excitando  uni  eidemque  saepe  morbo  no- 
vam atque  diversam  impertitur  formam;  sic  e.  g.  morbi 
acuti  in  foemina  decursum  in  genere  tenent  rapidiorem, 
tumultuosum,  nec  tam  ordinatum  quam  in  viris  : ut  adeo 
typus  eorum  nec  ita  constans , nec  a priori  facile  deter- 
minandus sit ; languente  vero  ob  morbum  quemcunque 
in  foemina  nulritione,  summum  confestim  observamus 
turgoris  vitalis  — massae  videlicet , ac  virium  decremen- 
tum ; facilius  tamen,  celeriusque  quam  in  corpore  virili 
restaurandum.  Hoc  idem  cum  morbis  sic  dictis  chronicis 
est,  qudtuscum  foemina  diutius,  colluctari  multo  valet: 
idque  eo  diutius,  quo  magis  vita  sexualis  per  mor- 
bum consopita  est;  videtur  namque  in  tali  casu 
energia  reproductiva  in  systemate  sexuali  sufflaminata  in 
sphaeram  abripi  individualem  ; ut  sic  quasi  vitae,  cum 
morbo  conflictantis  favilla  diutius  per  morbum  nutriretur. 
Contrarium  huic  prorsus  evenit : si  praesente  morbo  chro- 
nico vitae  deleterio  genitalia  jure  suo  fungi  continuent; 
exisHint  quidem  casus  haud  rari,  in  quibus  superveniente 
graviditate  processus  morbosus  imminuitur,  suspenditur; 
fit  hoc:  quia  vis  omnis  viralis  foeminae  in  sphaeram  se- 
xualem , tunc  convertitur  in  foetus  efTormntionem ; quo 
tamen  formato,  editoqne  utraque  saepe  exinanitur  vita. 
Inflammationum  non,  aut  male  curatarum  terminus  in  mu- 
liere, surit  rarius  gangraena,  et  sphacelus,  qu  «m  phthyses 
et  exsudalinoes.  Exsudatio  serosa  frequentior,  quam  lympha- 
tica est.  Secretiones  haemoibosae  enormes  saepe  esse,  et 
diu  persistere  possunt  sine  multa  massae  corporis  jactura. 

3-o.  Tandem  relate  ad  exitum  morborum  videmus, 
morbos  generatim  minus  perfecte  judicari  in  foemina. 
Causam  hujus  potissimam  in  mutua  vitae  individuibs 


23 


cum  sexuali  correlatione  collocatam  credimus  et  existi- 
mamus, explicamusque  per  antagonismum,  sic:  non  raro 
evenit,  ut  morbos  diversissimos  sine  crisi  manifesta  in 
foemina  dissipari  observemus,  atque  evanescere  ; sed  to- 
ties fere  videre  etiam  est  systema  sexuale  in  foemina  la- 
befactari, et  catervam  malorum  in  ea  generari,  quin  af- 
fectionum hujusmodi  nota  sit  origo,  causaque  excitans; 
quae  certe  non  alibi  quaerenda  est,  quam  in  morbo  ali- 
quo universali  praegresso,  neque  crisi  salutari  tunc  per- 
fecte judicato  ; hinc  aperte  liquet:  systema  uterinum  saepe 
focum  praebete  morbis  universalibus  , qui  per  transloca- 
tionem, s«u  metastasim  ibi  enati  aliam  surcesive  induunt 
formam  , et  decursum  assumunt  inprimis  chronicum.  — 
Ita  ex  adverso  saepius  evenit,  ut  morbi  universales  in  foe- 
mina, si  perfecte  judicentur,  energiam  vitae  sexualis  jam 
labefactent,  jam  etiam  pessumdent ; ac  si  autochretia  na- 
tura^, ut  superaret  morbum,  hujus  implorasset  opem,  quae 
ita  pesstimdata  varias  in  organismo  suscitat  anomalias,  non 
prius  tollendas,  quam  vigor  systematis  sexualis  in  pristi- 
num arte  nostra  reducatur  statum.  Per  eundem  hunc  an- 
tagonismum vitae  uterinae  etiam  explicatur:  cur  tot  foe- 
minarum  molestiae  , affectiones  morbosae  per  excitatam, 
et  in  vitam  altiorem  evocatam  functionem  sexualem  tam' 
prompte  saepe  sanentur;  cur  e.  g.  chlorosis , incubus, 
catalepsis,  syncope  , chorea  sancti  Vitili  per  eruptionem 
mensium  , cur  somnambulismus,  ecstasis,  liysteriasis,  ma 
nia,  melancholia,  furor  uterinus,  epilepsia  hysterica,  tam 
saepe  tollantur  matrimonio,  conceptione  et  gravidi- 
tate; ita  plane  morbos  febriles  acutos,  et  inflammatorios, 
per  fluxum  mensinin  aegram  ex  abrupto  invadentem  suf- 
flauiminari,  non  una  vice  experimur;  ut  adeo  negare  haud 
possimus:  crisim  morborum  in  muliere  non  raro  in  app». 
ratu  sexuali,  et  per  euiu  jam  mediate,  jam  immediate  coi»- 


tingere,  sicque  notabilem  esse  etiam  quoad  exitum  mor- 
borum in  utroque  sexu  diversitatem,  quod  medicum  pra- 
cticum  non  lateat  unquam  , licet  raro  tantum  in  ejus  versa* 
tur  potentia  nutum  naturae  salutarem  relate  ad  haec  ita 
dirigendi,  ut  physica  et  moralis  in  quolibet  rasu  exposce- 
ret necessitas.  — Sunt  demum  cautelae  quaedam  et  re- 
spectus singulares  medico  observandae,  dum  therapiam 
morbi  cujusdam  in  hoc  sexu  sibi  » ccurrentem  adgreditur; 
el  quidem  : 

a)  Respiciat  aetatem;  hoc  est  an  aegia  periodum 
pubescentiae jiuperaverit , an  in  hac  nunc  recte  versetur, 
utrum  in  flore  sit  aetatis  sexualis,  aut  jam  ex  eo  declinet 
quintam  ingressa  decadem. 

b)  In  puella  pubescente  multae,  et  diversissimae,  nec 
facile  enumerandae  affectiones  atque  anomaliae  saepe  ni- 
hil aliud,  quam  vitae  sexualis  semet  explicantis  phoeno- 
mena  sunt;  hoc  est:  pugnae  — seu  conflictus  alicujus  in- 
dicia, cujus  ope  vita  sexualis  semet  ab  indi  viduali  avel- 
lere, ft  propriam  sibi,  ac  separatam  in  organismo  pro- 
vinciam vindicare  nititur;  omnis,  medici  huc  accersiti 
activitas  unice  in  solutionem  impedimentorum  directa  sit 
oportet , methodus  passiva  hic  quoque  reliquis  palmam 
praeripit  eo  a fortiori  ; cum  frequentissime  violentas  has 
turbas  sine  medico,  sine  medicina  compesci,  et  evanesce- 
re videamus. 

b)  In  foeminis  florem  vitae  suae  agentibus,  atque 
morbo  quodam  conflictantibus  respiciatur  et  inv  stipetur 
prae  caeleris  status  catameniorum.  Qualiter  videlicet 
haec  constituta,  quam  teneant  periodum,  an  recto  ingru- 
ant tempore,  an  in  fluxu  moderato  constituta  sint,  an  non 
suppressa  fuerint ; si  forsan  diutius  justo  abessent,  hujus 
inquiratur  ratio,  et  graviditatis,  tam  facile  possibilis,  ne 
unquam  immemor  sit  medicus;  notum  enim  est,  quot,  e 

quantas  status  praegnationis  in  certis  individuis  excitet 
molestias,  quae  seorsim  spectatae,  ab  incauto,  facile  pro 
malo  haberi  possunt  distincto ; cui  errori  partim  astutia, 
et  levitas,  pro  parte  verecundia,  et  metus  sexui  huic  ad- 
eo familiaria,  inultum  saepe  opitulantur» 

d)  Molestiae  tandem  in  annos  foeminae  climactericos 
recidentes,  eadem  subtilitate,  et  ingenii  practici  acie  a 
nobis  pensitentur  , et  tanto  minus  vilipendantur  , quanto 
saepius  a recta,  aut  falsa  earum  a medico  adprehensione, 
et  tractamine,  dependeant  omnia  reliquae  vitae  aut  com- 
moda, aut  incommoda. 

e)  In  administrandis  vero  pharmacis,  virium  vitali- 
um tenores  in  muliere  inprimis  sensilfclitas,  irritabilitas 
ejus  exposcunt : ut  stimuli  necessarii  dosi  applicentur  mi- 
nori, idque  temporis  intervallo  breviori;  cum  et  citius 
eorum  exhauriatur  actio.  Hoc  idem  in  subtractione  sti- 
mulorum practico  observandum  erit,  impetus  namque  for- 
tior et  activitas  tumultuosa  citius  nocebunt  foeminae,  quam 
viro.  In  sanguinis  quoque  evacuatione  ad  compescendas 
phlogoses  modum  teneamus  eo  strictiorem,  cum  artificialis 
profusio  laticis  vitalis  pertinaces  post  se  trahat  amenor- 
rhoeas,  sterilitatem,  leucorrhaeam.  Attamen  in  contra- 
rium facile  induceremur  errorem,  si  hujusmodi  memores 
regulae,  per  apparentem  debilitatem,  aut  per  symptoma 
ta  nervosa,  in  quovis  morbo  muliebri  tam  facile  praesen- 
tia seducti » a methodo  antiphlogistica  justo  citius  de- 
flecteremus ; cum  haec  methodus  multo  crebrius  omnino 

n foemina  , quam  in  jviro  suam  inveniat  applicationem, 
inprimis  sub  tribus  supra  memoratis  vitae  sexualis  perio- 
dis; ,quo  tempore  debiliora  quoque  individua  non  raro 
•thenicos  experiuntur  morbos. 

f)  i\ec  perterreat  medicum  praeficum  foeminam  sae- 
pius idiosyncrasiis  laborare  , hasque  certis,  notisque  tem- 

ponbus  se  fortius  exerere.  Ita  quoque  antagonismi,  at 
<jue  consensus  in  vitam  individualem , et  uterinam  rite 
memor,  ne  unquam  inducatur  morbum  universalem,  cujus 
symptomata  celeriter  decrescunt,  qua  perfecte  saRatum 
declarare;  nam  id  tunc  absque  errore  fieri  posset,  si 
post  reliquam  tunc  ionum  vitalium  in  corpore  a morbo  ex- 
antlato restitutionem  , etiam  uterus  suo  defungi  negotio 
ultro  pergat. 

g)  Morbi  ita  dicti  nervosi  rarius  exposcunt  remedia 
sic  dicta  nervina,  cum  affectiones,  et  pathemata  animi, 
imaginatio  et  voluntas  tam  forte  ut  vidimus  in  corpus  foe- 
mineum  exerant  imperium;  ut  inde  fons  nevrosium  ape- 
riatur foecundissimus,  — facile  hinc  liquet  turbas  quoque 
systematis  nervosi  minus  remediis  parere  nervinis  et  phy- 
sicis, quam  potius  moralibus  et  psychicis.  Status  itaque 
psychicus  prout  causa  malorum,  ita  et  remedium  eorum 
esse,  omnino  potest. 

h)  Eadem  animi  irritabilitas,  et  ingenii  pervicacia 
efficit,  ut  de!  sensationibus  saepe  levissimis,  amarissime 
querulentur,  symptomata  vero  gravissima,  et  essentia- 
lia saepe  , atque  momentosa,  medico  suo  reticeant,  aut 
obiter  saltem  ea  commendent.  Ne  igitur  in  errorein  in- 
vitus inducatar  medicus,  relationes  foeminae  de  statu  suo 
attenta  quidem,  et  perfecta  anre  excipere,  magni  tamen 
facere  nunquam  oportebit;  satius  erit  e dictis  tacita  mente 
combinatis,  ad  non  dicta  concludere,  et  statum  corporis 
praesentem  , cum  virium  physicarum  tenore  prae  reliquis 
pensitare,  culturae  vero,  et  moralitatis  gradum,  nec  non 
vitae  socialis  , et  adjunctorum  tam  externorum  quam  do- 
mesticorum indolem,  aliaque  simul  respicere;  quae  si  sa- 
pienter noverit  medicus,  iisque  in  rem  suam  uti  sciverit, 
plus  eum  profecto  juvabunt , quam  exquisitissima  eru- 
ditio , et  pharmacorum  omnigena  cognitio. 

i)  Eadem  exaggeratione , et  eadem  indulgentia,  seu 
incuria,  qua,  foemina  statum  corporis  sui  medico  mani- 
festat, prorsus  medici  sui  praescriptiones  tractare  con- 
suevit ; debet  itaque  medicus  in  coordinationibus  suis  the- 
rapeuticis ante  omnia  clarus,  dein  firmus,  severus,  et 
consequens  esse,  neque  expedit  voluntati  illius  vel  semel 
subscribere  , aut  de  jam  prolato  vel  ungue  recedere,  nam 
quod  semel  indultum  feminae  fuerit,  id  facile  et  centies 
sibi  arrogabit. 

k)  E longa  serie  symptomatum,  de  qnibus  sexus  ae- 
quior in  suis  morbis  nobis  conqueri  amat,  primum,  atque 
frequentissimum  est  sensus  debilitatis  ; ex  hac  tamen  no- 
bis manifestata , et  impense  commendata  sensatione  ad  ve- 
ram concludere  debilitatem  asthenicam  seu  directam , seu 
indirectam,  nimisquam  erroneum  foret ; itaque  etiam  re- 
media roborantia  non  prius  in  usum  venient  therapeuticum, 
quam,  dum  ex  omnibus  phoenomenis  stricte  inter  se  com- 
binatis virium  status  reipsa  languens  in  conspectum  ve- 
nerit, tuneque  ad  statum  hunc  in  muliere  sufferendum  e 
classe  remediorum  roborantium  mitiora  duntaxat  suffici, 
ent,  doses  vero  eorum  parciores  eundem  praestabunt  sem. 
per  effectum  , quem  largiores  multo  in  organismo  virili 
caeteris  paribus  vix  praestant. 

Theses* 


1)  Morbi  mulierum  peculiarem  constituunt  seriem. 

2)  Catamenia  mulierum  et  in  makrokosmo,  et  in  ipsa  natura  or- 
ganismi causam  sui  proximam  habent. 

3)  Mater,  quae  sobolem  suam  lactat;  et  sanitati,  et  venustati 
suae  consulit. 

4)  Uterus  in  valetudinem  foeminae  secundum  summum  exerit  in- 
fluxum. 

5)  In  partu  ancipiti  valet,  parce  matri,  proli  ni  parcere  possis. 

6)  Lacti  matris  nullum  aliud  idonee  substituitur. 

7)  Medicus  prudens,  et  bene  cordatus  imbecillitati  mulierum  nun- 
quam plus  justo  indulgebit. 

8)  Dolor , et  voluptas  duo  sunt  vitae  custodes ; et  tendit  utrum- 
que in  vitae  exitium  dum  nimium  est. 

9)  In  sanandis  sinuosis  ulceribus  tutissimum  remedium  culter. 

10)  Rationale  negativum  post  operationes  chirurgicas  tractamen 
magni  momenti. 

11)  Summa  medici  virtus  humanitas,  haud  minor  taciturnitas. 

12)  Mors  nulla  in  rerum  natura  existit. 


